En middelsstor, nokså kraftig, tofarget trebukk. Antennenes innerste ledd, hode, pronotum og dekkvingenes fremre del er brungule, resten av antennene og dekkvingene bakre del blåsvarte. Antennene er nokså kraftige, tydelig hårete, omtrent så lange som kroppen hos hunnen og noe lengre hos hannen. Pronotum er avrundet trapesformet, bredest bak, dekkvingene jevnbrede. På sidene når den gule fargen nesten tilbake til midten av dekkvinge, midt på er bare omtrent den fremre femtedelen gule. Beina er mørke, ikke særlig lange.